Jabarkan Sejarah dari Sekolah Menengah Kebangsaan Segaliud dalam bahasa melayu

Nama SMK Segaliud ini diambil daripada nama kampung yang berhampiran dengan sekolah ini, iaitu Kampung Segaliud. berdasarkan sejarah Kampung Segaliud, perkataan "Segaliud" ini berasasl daripada perkataan "Saga" (Rotan) dan juga "Giud" (bubur dalam bahasa Sungai). Sekolah ini terletak 57 kilometer dari bandar Sandakan yang terletak di pertengahan jalan antara Bandar Sandakan dan Bandar Lahad Datu.

SMK Segaliud mula beroperasi pada 17 Januari 2000 dengan pelajar seramai 126 orang yang melibatkan 4 buah kelas di bawah naungan Pengetau Tn. Hj. Mordin Bin Hj. Mohd. Daud serta dibantu oleh 3 orang guru iaitu Ustaz Mazuki Bin Senafi, Encik Samsuri Wahid dan Puan Jumaliah Lipoh. Kebanyakan pelajar sekolah ini datang dari sekolah-sekolah yang berhampiran, iaitu SK Segaliud, SK Ulu Dusun, SK Labuk Subur, SK Pertanian dan SK Lung Manis.

Pada awal penubuhannya, sekolah ini mempunyai 3 blok bangunan kelas 3 tingkat, 1 blok bengkel Seni Perusahaan (KMT), 1 blok bangunan bengkel Kemahiran Hidup, 6buah bilik makmal sains, 1 blok kantin, 1 blok Bengkel Pertanian, 2 blok Flat Guru, 1 blok Dewan makan Asrama, 1 blok Surau Asrama dan 2 blok Bangunan Asrama untuk pelajar lelaki dan perempuan yang mampu menampung bilangan optimum seramai 250 orang pelajar. Kini, terdapat beberapa bangunan yang telah berjaya dibina untuk kegunaan warga sekolah seperti Surau Sekolah dan makmal ICT. Sekolah ini juga dibekalkan dengan bekalan elektrik, air paip dan dihubungkan dengan bandar Sandakan serta pekan-pekan berhampiran menerusi jalan raya berturap.